da en en en fr de da id da nb da da da en en en da en en et en en da en en da en en en da en da en en en da en en da da en en en da en da en en
Utilfreds træner trods stor sejr - Svanholm Cricketklub
Søndag d. 22. maj 2011 kl. 22:40 af Henrik Pfaff
Træner Bret Mulder var ikke tilfreds med indsatsen i elite divisionskampen hjemme mod Ishøj, selvom det blev til en sejr på 199-128
For gærdespillerne måtte hælde deres hoved til et Ishøj-markhold, der kunne se tilbage på udekampen som de spildte muligheders land. Ishøj havde virkelig Svanholm nede i posen på flere tidspunkter, men enten droppede holdet afgørende bolde eller også begyndte kastningen at sløje af.
Da Svanholm havde 3 ude for 25 droppede Ishøj den næste Hassan Rashid, hvorefter holdet lavede et indstik, der endte næsten ved den modsatte grænse uden at en ishøjspiller - i holdets frustrationer over det tabte greb - løb efter den. En sekser - alle point løbet blev det til.
Ud med dig, markerer dommer Jesper Jensen til Saad Ahmed
Sair Anjum kastet ud
Nej ikke igen. Ishøj har droppet nok en chance - her keeperen, der giver Taha Ahmed et liv
Rashid fortsatte og endte med 47, men havde det ikke været for en sen blomstring af Bobby Chawla og halen havde det ikke set godt ud.
Bobby Chawla blev fodet til sit yndlingstød sweepet
Anfører Chawla førte an i scoringen med 59 ud af totalen på 199. Hassan Rashid lavede 47. Holdet har også sin lille maskot Saad Ahmed, der igen og igen har succes. Denne gang med 20.
En firer til Saad Ahmed
Ishøj ude for 128. Saad Ahmed tog 3 gærder for 39, Sair Anjum 2 for 17, Zishan Shah 2 for 25
Ishøjs halvleg blev afbrudt af et spektakulært regnvejr/uvejr som Svanholm Park ubesværet sugede til sig.
Det var nærmest med livet som indsats, da spillerne trak covers ud i torden, lyn og haglvejr
Efter blot fire runder er der kun to ubesejrede hold tilbage, nemlig Glostrup og Svanholm. Det virker som om de to hold indbyrdes skal afgøre DM efter sidste års mestre Herning er faldet bagud af dansen. De to hold mødes i den første af de indbyrdes kampe i Solvangsparken på lørdag.